**Muudatus nr 1**

16.01.2017 sõlmitud

üürilepingu nr Ü12196/16 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lelle 24, Tallinn 11318 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Terviseamet**, registrikood 70008799,asukoht Paldiski mnt 81, Tallinn (edaspidi nimetatud *üürnik*), mida esindab põhimääruse alusel peadirektor Merike Jürilo,

eraldi nimetatud **pool** ja koos **pooled,**

*võttes arvesse, et*

1. poolte vahel on 16.01.2017 sõlmitud üürileping nr Ü12196/16 (edaspidi nimetatud **leping**), mille kohaselt on üürnikul õigus kasutada **Viljandis Vabaduse plats 4** asuvat üüripinda;
2. üürileandja on 29.03.2018 kirjaga teavitanud üürnikku lepingu tingimuste muutmisest alates 01.01.2019;
3. üürileandja on tellinud hoonele, milles üüripind asub, uued mõõdistusjoonised ja lähtuvalt täpsustatud pinnaandmetest soovivad pooled muuta üüritava pinna suurust ja lepingu lisaks nr 1 olevaid üüripinna plaane;
4. pooled on teadlikud, et tulenevalt lepingu tüüptingimuste punkist 3.5 hoone mõõdistamise tulemusena üüripinna suuruse täpsustamisel kasutustasu kogusumma kalendrikuus ei muutu;
5. üürnikul lõpeb 31.12.2018 üleminekuperiood ning alates 01.01.2019 minnakse üle kulupõhisele üürile, kõrvalteenuste tasu muudetakse tegeliku kulu alusel;
6. Euroopa Parlamendi ja Nõukogu poolt on 27.04.2016 vastu võetud määrus 2016/679, mis reguleerib isikuandmete kaitse õigust ning mida kohaldatakse Euroopa Liidu liikmesriikides alates 25.05.2018.

lepivad pooled kokku alljärgnevas (edaspidi nimetatud **kokkulepe)**:

1. Muuta lepingu eritingimuste **punkti 2.1** ning lugeda see alates **01.09.2018** õigeks alljärgnevas sõnastuses:

**„2.1. Üüritav pind Vabaduse plats 4 haldushoones** (ehitisregistri kood: 112016984, ehitise kasutamise otstarve: büroohoone)kokku2112,6 m², sellest **üürniku kasutuses olev üüripind hoones kokku 50,6** m², millest:

**ainukasutuses** 39,9 m²;

**ühiskasutuses** olevast pinnast 10,7 m².

*Hoone üüritav pind on hoone netopind, millest on lahutatud hoonet kui tervikut teenindavate tehniliste ruumide pind (tehnopind) ja vertikaalsete ühendusteede pind. Üüritav pind mõõdetakse koos mittekandvate tarindite aluse pinnaga, see on kandvatel tarinditel seinte siseviimistluskihini ja mittekandvatel tarinditel seinte telgjooneni. Netopinna arvestamisel lähtutakse Eesti standardis EVS-EN 15221-6:2011 “Kinnisvarakeskkonna juhtimine. Osa 6: Pinna ja kubatuuri mõõtmine kinnisvarakeskkonna juhtimisel” olevast “ruumide netopinna” mõistest, millele vastab ehitisregistris suletud netopind, millele on liidetud mittekandvate tarindite alune pind. Juhul kui kinnistut kasutavad mitu üürnikku või kasutajat eristatakse üüritaval pinnal ainukasutuses olev pind ja ühiskasutuses olev pind. Ühiskasutuses olev pind on pind, mida üürnik kasutab ühiselt koos teiste hoone üürnike ja kasutajatega.*“

1. Täiendada lepingu **eritingimuste punkti 11.** ja lisada sellele alapunkt 11.3. alljärgnevas sõnastuses:

„11.3. Pooled töötlevad teise poole esindajate ja lepingu täitmisega seotud teiste isikute isikuandmeid ilma nimetatud isikute eraldi antud nõusolekuta poolte vahel sõlmitud lepingu täitmiseks, poolte õigustatud huvides või muul õiguslikul alusel. Pooled lähtuvad isikuandmete töötlemisel õigusaktidest ja oma organisatsioonis kehtestatud isikuandmete töötlemise põhimõtetest.“.

1. Muuta lepingu **lisa nr 1 „Üüripinna plaanid ja eksplikatsioonid“** ja asendada see alates 01.09.2018 kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see alates 01.09.2018 kokkuleppe lisaga nr 2.
3. Jätta ülejäänud lepingu punktid muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppe lisad:**

1. **Lepingu lisa nr 1 - Üüripinna plaanid ja eksplikatsioonid**
2. **Lepingu lisa nr 3 – Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Kati Kusmin Merike Jürilo

Juhatuse esimees Peadirektor

Riigi Kinnisvara AS Terviseamet